Diari Oficial de la Generalitat Valenciana


Sumari del DOGV 2688, del 14-02-1996 (1996/837470)

RESOLUCIÓ de 2 de febrer de 1996, del Rectorat de la Universitat de València, per la qual convoca a concurs públic una plaça de becari d'investigació en el Departament de Bioquímica i Biologia Molecular.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2688

Data del DOGV
:   14-02-1996

Secció del DOGV
:   AUTORITATS I PERSONAL

Número del document
:   1996/837470


Data del document
:   02-02-1996

Organisme emissor
:   Universitat de València

Tipus de document
:   Resolució

RESOLUCIó de 2 de febrer de 1996, del Rectorat de la Universitat de València, per la qual convoca a concurs públic una plaça de becari d'investigació en el Departament de Bioquímica i Biologia Molecular.   
Aquest rectorat, fent ús de les competències que li atribueix l'article 4t de l'OM de 27 de març de 1986, i segons el que estableixen els estatuts d'aquesta universitat, convoca a concurs públic una plaça de becari d'investigació, d'acord amb les següents  
Bases de la convocatòria  
1. Títol del projecte: «Manteniment i consolidació d'un centre de citometria Coulter i tècniques afins a la Universitat de València (Estudi General)», dirigit pel professor José Enrique O'Connor Blasco, del Departament de Bioquímica i Biologia Molecular de la Facultat de Medicina.   
2. Nombre de places: 1.   
3. Perfil de la beca:  
3.1 Requisits:  
3.1.1 Títol de llicenciat en Ciències Biològiques, Farmàcia o Medicina.  
3.1.2 Alumne de tercer cicle (o compromís de matricular-se).   
3.2 Mèrits que es valoraran:  
3.2.1 Coneixements específics en citometria de flux i immunologia.  
3.3 Objectius del becari:  
Formació en citometria de flux, aplicada al desenvolupament de nous mètodes bàsics i diagnòstics.  
3.4 Condicions de la beca.   
3.4.1 Durada: 1 any.   
3.4.2 Dotació: 125.000 PTA/mes brutes.   
3.4.3 Incompatibilitat amb qualsevol altra beca o ajuda finançada amb fons públics o privats, així com amb qualsevol sou o salari, excepte els contractes derivats de l'aplicació de l'article 11 de la Llei de Reforma Universitària (Llei 11/83, de 25 d'agost).   
3.4.4 Aquesta beca no estableix relació laboral ni contractual amb la Universitat de València, ni compromís quant a la posterior incorporació a la plantilla de la universitat.  
3.4.5 La presentació de sol·licitud per a la concessió de la beca implicarà la total acceptació de les bases d'aquesta convocatòria per part del sol·licitant.  
4. Documentació: instància, certificat acadèmic detallat i currículum amb fotocòpia que justifique l'adequació al perfil proposat i els mèrits aportats.   
5. Termini de presentació de sol·licituds: les sol·licituds s'hauran de presentar en el Registre General de la Universitat de València, durant els 15 dies hàbils següents a la data de publicació d'aquesta convocatòria, adreçades al Vicerrectorat d'Investigació.   
6. Procediment de selecció: les sol·licituds seran avaluades per un tribunal delegat a l'efecte per la Comissió d'Investigació, segons el Reglament per a la Selecció de Becaris d'Investigació de la Universitat de València a càrrec de Projectes d'Investigació, aprovat per la Junta de Govern d'aquesta universitat el 28 de maig de 1993. Les decisions de caràcter científic no podran ser recorregudes.   
7. Informació: per a qualsevol informació sobre requisits i documentació, cal adreçar-se al Negociat d'Investigació de la Universitat de València.  
Contra aquesta resolució, que posa fi a la via administrativa, es podrà presentar un recurs contenciós administratiu davant el Tribunal Superior de Justícia de la Comunitat Valenciana, prèvia comunicació a la Universitat de València, segons que estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, en el termini de dos mesos comptadors a partir de l'endemà de la data de publicació.  
València, 2 de febrer de 1996.- El vicerrector d'Investigació: Juli Perelló Magraner.